मिति-2075।05।07

श्री पोखरा महानगरपालीकाको कार्यालय

पोखरा, कास्की

**विषय- सुझाव सम्बन्धमा ।**

उपरोक्त सम्बन्धमा हेलो मुख्यमन्त्री कक्षबाट मिति २०७५।०५।०६ मा फोन कल मार्फत् "पोखरा तथा अन्यत्र जुनसुकै ठाउँमा फोहोर जलाउने कार्यलाई बन्द गरिनुपर्ने । महानगरपालिका र स्थानीय निकायले कर बढाउने काम नगरी सरकारी स्वामित्वको खाली जग्गामा लगानी गरेर पार्क निर्माण गर्ने, मल बनाउने आदि कार्य गरेर आम्दानी बढाउँदा राम्रो हुने । पोखरा फुटपाथ गुणस्तरीय र राम्रो बनाई पैदल यात्रीलाई सरल र सहज रुपमा आवत जावत गर्न मिल्ने बनाउने । कोत्रेबाट पोखरासम्म आउने सडकको अवस्था सधै उस्तै रहने तथा नयाँ पिच पनि तुरुन्तै भत्कने हुँदा त्यस्ता पिच गर्ने ठेकेदारहरुलाई कारवाही हुनुपर्ने ।" भनी सुझाव प्राप्त भएकाले सो सुझाव तहाँ कार्यालयसँग सम्बन्धित भएकाले तत्कालै आवश्यक कारवाही हुनका साथै सो कारवाहीको जानकारी यस मन्त्रालयमा पठाईदिनुहुन अनुरोध छ ।

....................

घनेन्द्रबहादुर खनाल

शा.अ. (प्रा.)

मिति-2075।05।07

श्री प्रदेश प्रहरी कार्यालय, गण्डकी प्रदेश, पोखरा

श्री यातायात व्यवस्था कार्यालय गण्डकी (सवारी), पोखरा

**विषय- सुझाव सम्बन्धमा ।**

उपरोक्त सम्बन्धमा हेलो मुख्यमन्त्री कक्षबाट मिति २०७५।०५।०७ मा फोन कल मार्फत् "पोखरा महानगरपालिका तथा अन्यत्र गुड्ने सवारी साधनहरुको गति सिमित गरियोस्, साथै ध्वनी प्रदुषण वायु प्रदुषण कम गर्नको निमित्त सवारी साधनहरुको इन्जिन चेक जाँच गर्ने तथा विद्युतिय सावारी साधनको प्रयोगमा जोड दिनुका साथै बढी आवाज निकाल्ने मोटरहरु (बुलेट, क्रस फायर, ट्रयाक्टर इत्यादि) चल्न रोक लगाईयोस या अरु कुनै विकल्प खोजियोस।" भनी सुझाव प्राप्त भएकाले सो सुझाव तहाँ कार्यालयहरुसँग सम्बन्धित भएकाले तत्कालै आवश्यक कारवाही हुनका साथै सो कारवाहीको जानकारी यस मन्त्रालयमा पठाईदिनुहुन अनुरोध छ ।

....................

घनेन्द्रबहादुर खनाल

शा.अ. (प्रा.)